钦定古今图书集成/明伦汇编/闺媛典/第350卷 > 《纂文》 > 骊姬
## 钦定古今图书集成/明伦汇编/闺媛典/第350卷 > 《纂文》 > 骊姬

按《国语》，献公伐骊戎，克之。灭骊子，获骊姬以归，立以
为夫人。史苏朝告大夫曰：“乱本生矣。君灭其父而畜
其子，祸之基也。畜其子，又从其欲，子思报父之耻而
信其欲，虽好色必恶心，不可谓好。好其色必授之情。
彼得其情以厚其欲，从其恶心必败国且深乱，乱必
自女戎。”三代皆然。骊姬果作难，杀太子而立二公子。
按《公羊传》：“骊姬，国色也。”